

#  Üllés Nagyközség polgármestere

🖃 *6794 Üllés, Dorozsmai út 40.*

🕿 *62/282-122*

🖷 *62/582-050,* ![MCj03002290000[1]]()*: polgarmester@ulles.hu*

|  |  |
| --- | --- |
|  |  |

Tárgy: A szociális célú tüzelő juttatásának szabályairól szóló rendelet megalkotása

**Üllés Nagyközségi Képviselőtestület**

*Ü l l é s*

*Tisztelt Képviselőtestület*!

A települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló 46/2014.(IX. 04.) BM rendelet (továbbiakban: Rendelet) 1. számú mellékletében meghatározott önkormányzatok szociális célú tűzifavásárláshoz kapcsolódó kiegészítő, vissza nem térítendő támogatásra jogosultak.

A támogatás mértéke kemény lombos fafajta esetében -14.000 Ft/erdei m3 + ÁFA, lágy lombú fafajta esetében 7.500 Ft/erdei m3 + ÁFA, szén esetében 3000 Ft/q+ÁFA.

A támogatást az önkormányzat a Rendeletben meghatározottak szerint a megyei kormányhivatal erdészeti igazgatóságai által nyilvántartott erdőgazdálkodóktól történő megvásárlásra fordíthatja.

A tűzifa szállításából – ideértve a rászorulókhoz való eljuttatást is – származó költségek a települési önkormányzatot terhelik.

Az önkormányzat a szociális célú tűzifában részesülőktől ellenszolgáltatást nem kérhet.

A Képviselőtestület október 1-jei rendkívüli ülésén –a támogatási igény benyújtása mellett - az alábbiak szerint döntött:

***145/2014. (X.01.)önkormányzati határozat***

***Tárgy:*** *A szociális célú tűzifavásárlás pályázathoz szükséges önerő biztosítása*

***H A T Á R O Z A T***

*Üllés Nagyközségi Önkormányzat Képviselő-testülete megtárgyalta az előterjesztést és a következő határozatot hozta:*

*1.) A Képviselő-testület a települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló 46/2014. (X. 4.) BM rendelet alapján támogatási igényt nyújt be szociális célú tűzifa vásárlásához.*

*2.) A Képviselő-testület a szociális célú tűzifa vásárlásához szükséges önerő mértékét, 434.340 Ft (azaz Négyszázharmincnégyezer-háromszáznegyven forint) összeget biztosítja.*

*3) A Képviselőtestület vállalja, hogy a szociális célú tűzifában részesülőktől ellenszolgáltatást nem kér.*

*4) A Képviselőtestület tudomásul veszi, hogy a tűzifa szállításából – ideértve a rászorulókhoz való eljuttatást is – származó költségek a települési önkormányzatot terhelik.*

**A támogatás feltétele, hogy az önkormányzat a szociális rászorultság szabályait és az igénylés részletes feltételeit rendeletben határozza meg.**

Az önkormányzat támogatást nyújthat elsősorban azon személyeknek, akik:

 a) aktív korúak ellátásában vagy

b) időskorúak ellátásában részesülnek,

c) adósságkezelési támogatáshoz kapcsolódó adósságcsökkentési támogatásra, vagy

d) lakásfenntartási jogosultak

e) a gyermekek védelméről és a gyámügyi igazgatásról szóló [1997. évi XXXI. törvényben](http://www.opten.hu/loadpage.php?dest=OISZ&twhich=1321#sid256) szabályozott halmozottan hátrányos helyzetű gyermeket nevelő családnak.

Támogatást nyújthat továbbá azon személyeknek, ahol az egy főre számított havi jövedelem nem haladja meg az öregségi nyugdíj mindenkori legkisebb összegének 200 %-át, egyedül élő esetén annak 300 %-át.

ELŐZETES HATÁSVIZSGÁLATI LAP

(a jogalkotásról szóló 2010. évi CXXX. törvény 17. §-a alapján)

A tervezett jogszabály várható következményei, különösen

*I. társadalmi hatásai*: a tervezetnek társadalmi hatása: a szociálisan rászorulók megsegítése

*II. gazdasági hatásai*: a tervezetnek gazdasági hatása nincs.

*III. költségvetési hatásai*: a tervezetnek költségvetési hatása – 434.340 Ft-os önerő biztosítása, valamint a felmerülő szállítási költség

*IV. környezeti következményei*: a tervezetnek környezeti hatása nincs.

*V. egészségi következményei*: a tervezetnek egészségi hatása nincs.

*VI. adminisztratív terheket befolyásoló hatásai*: a tervezetnek adminisztratív hatása nincs

*VII. megalkotásának szükségessége*: A tűzifaigénylésre való jogosultság, kérelmezés feltételeit az önkormányzatnak rendeleti úton kell szabályoznia.

*VIII. a jogalkotás elmaradásának várható következményei*: törvényességi észrevétel

*IX. alkalmazásához szükséges személyi, szervezeti, tárgyi és pénzügyi feltételek:* a rendelet megalkotása során többletköltség nem merül fel.

Dr Pintér Sándor 2014. október 27-i döntése alapján:

|  |  |  |  |  |  |
| --- | --- | --- | --- | --- | --- |
| **No.** | **Önkormányzat** | **Megye** | **Támogatás (Ft)** | **Döntés időpontja** | **Döntéshozó** |
|

 …

|  |  |  |  |  |  |
| --- | --- | --- | --- | --- | --- |
| 697. | Üllés | Csongrád | 2 524 760 | 2014. október 27. | Dr. Pintér Sándor |

…

Kérem a Tisztelt Képviselőtestületet, hogy a mellékelt rendeletet szíveskedjen megvitatni, és elfogadni.

Üllés, 2014. október 29.

 Tisztelettel:

 Nagy Attila Gyula

 polgármester

**Üllés Nagyközségi Önkormányzat Képviselő-testülete**

**……../2014. (XI.06.) önkormányzati rendelete**

**a szociális célú tüzelőanyag juttatásának szabályairól**

Üllés Nagyközség Képviselőtestülete az Alaptörvény 32. cikk (2) bekezdésében biztosított jogalkotó hatáskörében eljárva, a szociális igazgatásról és szociális ellátásokról szóló 1993. évi III. törvény 26.§-ában kapott felhatalmazás, valamint a települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló 46/2014. (IX.25.) BM rendelet 2. §-ában alapján a következőket rendeli el.

**1. §**

E rendelet személyi hatálya Üllés nagyközség közigazgatási területén élő a szociális igazgatásról és szociális ellátásokról szóló 1993. évi III. törvény (továbbiakban: Szoctv.) 3. §-ban meghatározott személyekre terjed ki.

**2. §**

(1) A Képviselő-testület kérelemre, egyedi elbírálás alapján természetbeni juttatásként szociális tűzifa támogatást nyújthat elsősorban azon személyeknek, akik:

 a) aktív korúak ellátásában vagy

b) időskorúak ellátásában részesülnek,

c) adósságkezelési támogatáshoz kapcsolódó adósságcsökkentési támogatásra, vagy

d) lakásfenntartási jogosultak

e) a gyermekek védelméről és a gyámügyi igazgatásról szóló [1997. évi XXXI. törvényben](http://www.opten.hu/loadpage.php?dest=OISZ&twhich=1321#sid256) szabályozott halmozottan hátrányos helyzetű gyermeket nevelő családnak

 (2) Támogatást nyújthat továbbá azon személyeknek, ahol az egy főre számított havi jövedelem nem haladja meg az öregségi nyugdíj mindenkori legkisebb összegének 200 %-át, egyedül élő esetén annak 300 %-át.

(3) Az eljárás kérelemre indul, az indoklást is tartalmazó kérelmet, a Polgármesteri Hivatal Szociális Irodájához kell személyesen, vagy postai úton benyújtani – 2014. december 15. napjáig – az erre rendszeresített formanyomtatványon.

(4) A kérelemhez

1. csatolni kell a jövedelmet igazoló iratokat a Szoctv. 4. §-ában foglaltak szerint
2. be kell mutatni az érvényes személyazonosságot igazoló okmányt valamint, a
3. lakcímkártyát.

**3. §**

 (1) A kedvezményes tűzifa támogatás ugyanazon háztartásonként csak egy jogosultnak állapítható meg.

(2) Ha ugyanazon lakásban vagy nem lakás céljára szolgáló helyiségben több háztartás is van, azt a kérelmező nevére kiállított közüzemi számlák bemutatásával köteles igazolni.

(3) A természetben nyújtott szociális célú tűzifa támogatás mennyisége 1-5 m3 háztartásonként.

(4) A szociális tűzifa támogatás megállapításával kapcsolatos hatáskör gyakorlását a Képviselő-testület a polgármesterre ruházza át.

**4. §**

E rendelet kihirdetését követő napon lép hatályba és 2015. április 30. napján hatályát veszti.

 Nagy Attila Gyula dr. Sugár Anita

 polgármester jegyző

Kihirdetve:

……………………

 Dr. Sugár Anita

 jegyző

Indokolás

Az önkormányzat támogatási igény benyújtásának, hogy az önkormányzat a szociális rászorultság szabályait és az igénylés részletes feltételeit rendeletben határozza meg.